คลังบี้แบงก์พาณิชย์ลดดอกเบี้ย0%
นายกรัฐมนตรีสั่งคลังบี้แบงก์พาณิืชย์หยุดคิืดดอกเบี้ยกับลูกค้าที่ประสบภัยน้ำท่วม
18 ต.ค. 2554

นายกรัฐมนตรีสั่งคลังบี้แบงก์พาณิืชย์หยุดคิืดดอกเบี้ยกับลูกค้าที่ประสบภัยน้ำท่วม
นายธีระชัย ภูวนาถนรานุบาล รมว.คลัง กล่าวว่า จะเรียกผู้บริหารสมาคมธนาคารไทยหารือเพื่อให้ธนาคารพาณิชย์หยุดคิดดอกเบี้ยกับลูกค้าที่ประสบภัยน้ำท่วม หลังจากที่ผ่านมาให้ธนาคารประเทศไทย (ธปท.) ไปเจรจา แต่ยังได้รับการยืนยันว่าธนาคารพาณิชย์สามารถทำได้เพียงให้ลูกหนี้หยุดชำระหนี้ได้เป็นการชั่วคราว แต่ดอกเบี้ยเงินกู้ยังต้องคิดต่อไป
รมว.คลัง กล่าวว่า ขณะนี้มีธนาคารกรุงไทยที่เป็นธนาคารพาณิชย์เพียงแห่งเดียว ที่ให้พักชำระหนี้และัไม่คิดดอกเบี้ยเงินกู้ให้กับลูกค้าที่ประสบภัยน้ำท่วมเป็นเวลา 3 เดือน สำหรับลูกหนี้ที่เป็นบุคคล ผู้ประกอบการรายย่อยเอสเอ็มอี
นอกจากนี้ในส่วนของธนาคารเฉพาะกิจของรัฐทุกแห่ง จะให้พักชำระหนี้และไม่คิดดอกเบี้ยลูกค้าทั้งหมดจนกว่าน้ำจะแห้ง หลังจากนั้นจะมีการปล่อยสินเชื่อดอกเบี้ยต่ำเพิ่ม เพื่อใช้ฟื้นฟูอาชีพและรายได้
"วันนี้ในการประชุมคณะรัฐมนตรี ได้รานงานให้นายกรัฐมนตรีรับทราบว่าคลังผิดหวังกับธนาคารพาณิชย์อย่างมาก ที่ไม่หยุดคิดดอกเบี้ยให้กับลูกค้าที่มีปัญหาน้ำท่วม ซึ่งท่านนายกรัฐมนตรีได้มอบหมายให้คลังหารือกับธยนาคารพาณิชย์อีกครั้งหนึ่ง" รมว.คลัง กล่าว
รมว.คลัง กล่าวว่า ธปท. จะผ่อนปรนกับธนาคารพาณิชย์ที่พักชำระหนี้และไม่คิดดอกเบี้ย โดยไม่คิดเป็นหนี้เสียจะได้ไม่ต้องกันสำรอง รวมถึงลูกหนี้ที่หยุดชำระัหนี้ก็จะไม่มีประวัติเสียในเครดิตบูโร เพราะถือว่าเป็นเหตุการณ์ที่ไม่ปกติ